id en en en en id en en fr ms ca id en en en id en en fr ms ca id id en id ms id id id id id id ms en id id id id ms hbs_lat ms id ms id ceb en en fi en en en en en en en en es es fi fi de en en nl en en en id id en id en id en ms fr en id id en en en id en en en id en de en id en en en en fa en en en en en en es en en ms en fr en en en en en id en en
Ingin Belajar di Finland? Baca Dahulu Catatan Ini – Saifulislam.Com
Saturday , September 3 2022
Pembelajaran pasca siswazah di Finland bagus, walaupun tidak semestinya yang terbaik. Untuk program yang saya ikuti (Master of Art (Education) in Learning, Education and Technology), kebanyakan subjek tiada peperiksaan akhir sebab sistem yang ada menggunakan continuous assessment dari awal semester hingga ke hujung. Assessment dibuat berdasarkan tugasan-tugasan individu dan berkumpulan (collaborative), kehadiran ke kelas, penyertaan diskusi dan kriteria-kriteria lain yang diterangkan dengan jelas di dalam rubrik yang disediakan pensyarah. Tiada tekanan peperiksaan akhir, tetapi tekanan tinggi berterusan sepanjang semester kerana sentiasa ada tugasan yang perlu diselesaikan. Stamina perlu kuat kerana jika stress, ia berlarutan selama berbulan-bulan, bukan dalam tempoh pendek di hujung semester seperti yang biasa terjadi dalam pengajian di negara kita.
Misalnya, di dalam salah satu subjek kami semester ini (Self Regulated Learning – SRL), 8 ects dibentangkan dalam tempoh 6 minggu sahaja. Satu ects menyamai 27 jam pembelajaran. Maka 8 ects kali 27 jam bahagi 42 hari, untuk subjek ini sahaja kami dikehendaki memberi perhatian mempelajarinya 5 jam sehari setiap hari selama 6 minggu tanpa henti. Setiap minggu pensyarah memberi kepada kami sekitar 8 artikel jurnal untuk dibaca, dirumus dalam bentuk esei sekitar 2000 perkataan, sebanyak 4 esei dalam tempoh 6 minggu. Kami juga perlu mengendalikan bengkel mengajar rakan-rakan topik yang diberikan kepada kami, di sisi esei-esei dan bacaan jurnal tanpa henti itu tadi.
Tekanan pembelajaran ini menyebabkan beberapa orang rakan saya mengamuk menghentak meja bertengkar dengan pensyarah dan menangis di dalam kelas kerana terlalu tertekan. Saya juga ditimpa kemurungan tetapi cuba sedikit demi sedikit mengatasinya dengan iman kita sebagai seorang Muslim.
Ini bukan pengalaman yang anda saja-saja inginkan!
Bebanan belajar ini bukanlah pula asing kepada pengajian di peringkat sarjana di mana-mana pun. Saya ceritakan ia agar anda tidak tertipu dengan kisah lunak belajar di Finland tiada homework dan yang seumpama dengannya. Sama seperti di mana-mana pun, universiti adalah tempat belajar, bukan melancong atau bersuka ria.
Kos sara hidup di Finland sangat mahal. Ini satu lagi faktor yang perlu diberi perhatian. Pelajar universiti disubsidi makanan mereka, maka di kafe-kafe universiti kami, pelajar hanya perlu membayar EUR2.60 untuk satu hidangan, berbanding harga penuh mencecah antara EUR4.50 ke EUR10. Anda perlu tabah untuk hari-hari makan makanan di kafe universiti. Sewa rumah saya (apartment 2 bilik tidur) adalah EUR540. Bil elektrik sekitar EUR30 sebulan. Kad bas untuk ke universiti EUR42 sebulan. Telefon EUR20 sebulan.  Untuk barangan dapur, saya melazimkan diri ke pasaraya LIDL untuk membeli barangan semurah yang mungkin. Di LIDL, sebungkus spaghetti berharga 30 sen Euro, berbanding lebih EUR1 di kedai lain. Beras paling murah yang saya temui setakat ini adalah di Prisma dengan harga EUR0.78 sekilogram. Beras ini boleh dimakan, tetapi tidak sesuai disimpan dan dihangatkan semula, kerana sukar menjaga tekstur nasi walaupun dibungkus di dalam bekas kedap udara untuk nasi goreng keesokan hari. Drumstick frozen yang halal, saya beli di Asia Supermarket dengan harga sekitar EUR8 sekilogram.
Saya tidak dapat menyatakan berapakah jumlah perbelanjaan dapur, tambahan pula saya mempunyai empat orang anak di sini. Tetapi harga barangan runcit adalah berkali ganda lebih mahal berbanding Republic of Ireland yang pernah saya huni sebelum ini.
Mulai 2017, pelajar non EU perlu membayar yuran pengajian. Untuk program yang saya sertai, kosnya ialah EUR13 ribu. Biasiswa disediakan sebanyak 20, tetapi ia hanya untuk yuran pengajian. Ada pun kos sara hidup, anda perlu ada sumber sendiri. Pembelajaran di sini sangat sibuk, bekerja sambil belajar hampir mustahil. Tambahan pula, kebanyakan kerja memerlukan kita boleh berbahasa Finnish. Jika mahu memohon biasiswa, berusahalah untuk mendapatkannya dengan ‘menjual’ kelebihan-kelebihan yang anda ada dengan sebaik mungkin.
SEMUA maklumat yang diperlukan untuk memohon disediakan dengan terpeinci di SEMUA halaman web berkaitan. Teliti ia satu persatu. Jangan amalkan budaya spoon-feeding. Semua kesungguhan untuk memenuhi tuntutan permohonan, adalah saringan, agar yang sekadar mahu mencuba-cuba, dan tidak sepenuhnya berazam, akan mengalah dan membatalkan niat memohon. Jika anda terus bertanya, “macam mana nak sambung belajar di Finland ya?”, ia mungkin petanda bahawa anda tidak sepatutnya menyambung pelajaran di Finland (bahkan mungkin di mana-mana).
Jika anda terus bertanya, “macam mana nak sambung belajar di Finland ya?”, ia mungkin petanda bahawa anda tidak sepatutnya menyambung pelajaran di Finland (bahkan mungkin di mana-mana).
Kehidupan di sini ada keseronokannya, namun banyak juga kesusahannya.
Ketepikan soalan makanan halal, pergaulan dan hal-hal asasi yang kita sedia maklum. Itu sudah tentu.
Apa yang perlu anda fikirkan ialah cuaca ekstrim sentiasa bawah paras beku mencecah -30ºC, dan paling utama ialah kegelapan selama berbulan-bulan yang sangat mudah menyebabkan kemurungan. Anak-anak saya patah 4 gigi selama berada di sini dan saya juga pecah gigi geraham secara tiba-tiba. Saya harap ia bukan kerana defisit vitamin D akibat sedikitnya cahaya matahari. Hari ini adalah winter solstice yakni hari yang siangnya paling pendek bagi tahun ini. Zohor masuk jam 12:21 manakala Asar masuk jam 12:30! Baru sahaja cerah sedikit di luar apabila Syuruq jam 10:35, matahari tenggelam jam 14:04 masuk waktu Maghrib.
Saya tulis semua ini supaya Finland tidak menjadi pilihan anda menyambung pengajian, hanya kerana dibuai cerita-cerita indah mengenai Finland. Anda hanya patut memohon belajar di Finland, jika anda mempunyai problem statement yang sangat kukuh, yang mana kursus di Finland diyakini boleh membantu anda menjawab research question yang ada di fikiran anda, hasil penyelidikan atau pengalaman kerja.
Yang ada adalah pengorbanan, jerih payah, dan kesanggupan melakukan sesuatu yang anda pertaruhkan hidup untuknya.
APPLICATION FOR LET 2017 IS NOW OPEN
A WORLD LEADER IN INTERNATIONAL EDUCATION
Interested in experiencing a Master’s Degree in Education in Finland?
University of Oulu in Finland offers high-quality Master’s Programme in Education.
Application time is running right now from 15th December 2016 to 25th January 2017!
MA in Learning, Education and Technology (LET): LET programme prepares experts who can apply information and communication technology in various learning contexts. LET studies rely on three theoretical pillars: Self-regulated learning, collaborative learning, and technology-enhanced learning. Both theoretical content and practical solutions offered during the studies are based on latest knowledge and findings in the field of learning sciences. LET programme aims to develop knowledge and competencies needed in modern education, namely skills for designing, conducting, assessing and analyzing versatile learning situations whether face-to-face or technologically enhanced. Moreover, many of the 21st century skills that are required in today’s working life are highlighted and supported in LET studies. Studies are organized by Learning and Educational Technology Research Unit: http://www.oulu.fi/let/
Please see our website for more information: www.oulu.fi/let/masters
Like and follow us:
Previous Pembaziran Wang Dalam ‘Lawatan Sambil Belajar’ (di Finland)
Next Pelajar Mesti Seorang Pemikir
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
29/12/2016 at 4:50 AM
Semoga Allah memberikan kemudahan, pertolongan dan ganjaran besar atas segala pengorbanan, jerih payah, dan kesanggupan melakukan sesuatu yang ustaz dan family pertaruhkan hidup untuknya!!
29/12/2016 at 10:59 AM
Ameen. Terima kasih atas doanya ya.
10/01/2017 at 5:33 AM
erti hidup pada pengorbanan, jerih payah, dan kesanggupan melakukan dan memberi sesuatu : )
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved